

   REPUBLIKA  HRVATSKA

     ZADARSKA ŽUPANIJA

      OPĆINA  STARIGRAD

          **Općinski načelnik**

KLASA: 112-01/25-01/01

URBROJ: 2198-9-2-25-1

Starigrad Paklenica, 29. siječnja 2025. godine

Na temelju članka 10. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18 i 112/19), te članka 46. Statuta Općine Starigrad („Službeni glasnik Zadarske županije“ br. 3/18, 8/18, 3/20, 3/21 i 20/23), Općinski načelnik Općine Starigrad, donosi

 **PLAN PRIJMA U SLUŽBU U JEDINSTVENI UPRAVNI ODJEL**

 **OPĆINE STARIGRAD U 2025. GODINI**

**Članak 1.**

Ovim Planom prijma utvrđuje se prijam službenika i namještenika u Jedinstveni upravni odjel Općine Starigrad u 2025. godini.

Plan prijma u službu u Jedinstveni upravni odjel donosi se na temelju prikupljenih podataka, vodeći računa o potrebama Jedinstvenog upravnog odjela i raspoloživosti financijskim sredstvima.

**Članak 2.**

Utvrđuje se da je na temelju Pravilnika o unutarnjem redu Jedinstvenog upravnog odjela Općine Starigrad („Službeni glasnik Zadarske županije“ br. 2/24 i „Službeni glasnik Općine Starigrad“ br. 7/24) u Jedinstvenom upravnom odjelu Općine Starigrad od ukupno predviđenih 9 (devet) radnih mjesta, raspoređeno na radna mjesta: 6 (šest) službenika.

a) popunjena radna mjesta na neodređeno su:

* Jedinstveni upravni odjel – Pročelnik Jedinstvenog upravnog odjela (1 izvršitelj)
* Odsjek za opće i administrativne poslove i društvene djelatnosti – voditelj (1 izvršitelj)
* Odsjek za financije, gospodarstvo, plan i proračun – voditelj (1 izvršitelj)
* Odsjek za financije, gospodarstvo, plan i proračun – računovodstveni referent (1 izvršitelj)
* Odsjek za financije, gospodarstvo, plan i proračun – viši stručni suradnik (1 izvršitelj)
* Odsjek za komunalne poslove i prostorno planiranje – referent za komunalne poslove i prostorno planiranje (1 izvršitelj)

**Članak 3.**

Sukladno osiguranim proračunskim sredstvima, u 2025. godini, u Jedinstveni upravni odjel planira se zaposlenje:

* na neodređeno vrijeme, na radno mjesto „Voditelj odsjeka za komunalne poslove i prostorno planiranje“ u Odsjeku za komunalne poslove i prostorno planiranje – 1 izvršitelj
* na neodređeno vrijeme, na radno mjesto „Spremač/ica“ u Odsjeku za opće i administrativne poslove i društvene djelatnosti – 1 izvršitelj
* na neodređeno vrijeme, na radno mjesto „Referent za opće i administrativne poslove“ u Odsjeku za opće i administrativne poslove i društvene djelatnosti – 1 izvršitelj

                                                                        **Članak 4.**

Općinski načelnik može donijeti izmjenu Plana prijma u službu u suradnji sa pročelnikom Jedinstvenog upravnog odjela, a koje moraju biti usklađene s proračunom Općine Starigrad za 2025. godinu, odnosno njegovim dopunama i izmjenama.

**Članak 5.**

Plan prijma u službu stupa na snagu danom donošenja, a objavit će se u „Službenom glasniku Općine Starigrad“.

OPĆINSKI NAČELNIK

                                                                                                            Marin Čavić, v.r.